Élet-utak
Rengő-ringó kis bölcsőből
Egy útra lép minden élet,
Csakhogy azon minden ember
Jobbra léphet, balra térhet.

Útnak indul egy-egy élet,
Halad, halad, nagy lépéssel,
És egyszer csak találkozik
A jószívű Szegénységgel.

Többről többre, szóról szóra,
Megölelik egymást szépen,
S télen-nyáron, éjjel-nappal
El nem válnak csodaképpen.

Útnak indul egy egy élet,
Inogva lép jobbra, balra,
Arra viszi sorsos útja,
Merre éppen nem akarja.

Megkötik a barátságot,
Soha többet el nem válnak,
Hideg földön együtt esznek,
Szűkös zugban együtt hálnak.

Eltéved a rögös útra,
Teste fárad, szíve jajgat.
Ha kérdezik, mi fáj, mi bánt?
Elfut onnan, ajka hallgat.

Útnak indul egy más élet,
Óvatosan lépdel tova,
Megszólítja a Gazdagság:
Vándorlegény merre hova?

Nyomorúság fogta pártját,
Ez vánkosa tél fagyában.
— Ilyen tépett rongyos vándor
De SOK is van mostanában!

versek